Sejšeli

Sejšeli su ostrvska država u zapadnom Indijskom okeanu, udaljena oko 1.600 km od obale Afrike, sjeveroistočno od Madagaskara. Okružuju ih sljedeće ostrvske države i teritoriji: Mauricijus i Reunion na jugu, Komori na jugozapadu i Maldivi na sjeveroistoku. Etimologija Sejšeli su dobili ime 1756. godine u čast francuskog ministra financija Jean Moreau de Séchelles. Trenutno spelovanje imena (na engleskom Seychelles) izmijenili su Englezi 1794. kada su ostrva oduzeli Francuskoj (na francuskom Seychellois). Historija Arapski trgovci su bili prvi koji su ugledali tada nenaseljene Sejšele, a prvi Evropljani koji su stupili na ova ostrva su bili Portugalci 1505. godine. Francuzi su preuzeli kontrolu nad ostrva 1756. godine i nazvali ih Sejšeli po tadašnjem francuskom ministru financija Jean Moreau de Sechellesu. Britanci su preuzeli kontrolu nad ostrvima 1814. godine. Od 1976. godine Sejšeli su nezavisna država i članica Commonwealtha i Frankofonije. Vlada Predsjednik Sejšela se nalazi i na čelu države i na čelu vlade. Bira se svakih pet godina. Bivši predsjednik France-Albert René, je demokratski izabran nakon državnih reforma 1992. godine, iako je bio na vlasti od državnog udara 1977. godine. France-Albert René je odstupio 2004. godine, kako bi njegov potpredsjednik James Michel došao na njegovo mjesto. Državni parlament Sejšela Assemblée Nationale se sastoji od 34 zastupnika od kojih se 25 bira direktno na izborima, a ostalih devet po postotku kojeg je dobila određena stranka. Sejšeli su član COI-a. Političke podjele Sejšeli su podijeljeni u 23 administracijska područja: Anse aux Pins Anse Boileau Anse Étoile Anse Louis Anse Royale Baie Lazare Baie Sainte Anne Beau Vallon Bel Air Bel Ombre Cascade Glacis Grand' Anse (na ostrvu Mahé) Grand' Anse (na ostrvu Praslin) La Digue La Rivière Anglaise Mont Buxton Mont Fleuri Plaisance Pointe La Rue Port Glaud Saint Louis Takamaka Geografija Sejšeli se sastoje od 115 ostrva u Indijskom okeanu, od kojih su 33 naseljena. Ostrva koji čine srce arhipelaga (Mahé, Praslin, La Digue) su zapravo mikrokontinenti. Nisu ni koraljnog ni vulkanskog porijekla, nego se sastoje od granita. Ostala ostrva su većinom koraljnog porijekla. Glavni grad Victoria se nalazi na ostrvu Mahé na kojem živi 80% stanovništva Sejšela. Na istom ostrvu se nalazi i najviši vrh Sejšela, Morne Seychellois visok 905 metara. Privreda Od stjecanja nezavisnosti 1976. godine, BDP Sejšela se povećao gotovo sedam puta. Ovaj rast se ostvario najviše zahvaljujuću turizmu, koji zapošljava gotovo 30% stanovništva i čini 70% dohotka zemlje. Druga važna privredna grana je ribarstvo. Proteklih godina, vlada ohrabruje strane investitore da ulažu u izgrađivanje hotela i drugih usluga. Također je na snazi i program smanjivanja ovisnosti o turizmu promicanjem ostalih grana privrede, kao što je poljoprivreda i ribarstvo. Važno je spomenuti i to da su Sejšeli jedna od najzaduženijih zemalja na svijetu, čiji ukupni vanjski dug čini 122.8% BDP-a. Stanovništvo Budući da ne postoje domoroci na Sejšelima, lokalno stanovništvo se sastoji od useljenika. Većinom su to Francuzi, Afrikanci, Indijci i Kinezi. Francuski i engleski su službeni jezici u državi zajedno sa Sejšelskim kreolskim, koji je nastao iz francuskog jezika. Većina stanovništva su kršćani, od kojih je najveći broj katoličke vjeroispovjesti. Kultura Od 1977. godine vlada podstiče kreolski jezik kao zajedničku kulturu, te govorni i pisani jezik. Jedini kreolski institut na svijetu nalazi se na Maheu. Svakog oktobra, Sejšeli su domaćini najvećeg svjetskog festivala kreola, na kojem se pojavljuju umjetnici i pisci iz drugih nacija sa kreolskom kulturom, kao što su Mauricijus, Reunion i Gvajana. Iako sveštenstvo i civilne vlasti to ne odobravaju, mnogi Sejšelci vide malo nedosljednosti između njihovog ortodoksnog vjerskog obreda i vjerovanja u magiju, vještičarenje i čarobnjaštvo. Narodna muzika uključuje više uticaja na sinkretičan način, uključujući englesku contredanse, polku i mazurku; francuski folk i pop; sega sa Mauricijusa i Reuniona; taarab, soukous i drugi panafrički žanrovi; i polinezijsku, indijsku i arkadijsku muziku. Kompleksni oblik muzike za udaraljke nazvan contombley je popularan, kao i montea, fuzija izvornih narodnih ritmova sa kenijskom bengom koju je razvio Patrick Victor. Reference Vanjski linkovi Službeni sajt Vlade Sejšela Službeni sajt Predsjednika Sejšela Sejšeli na CIA World Factbook Sejšeli na BBC News Sejšeli na "International Futures" Sejšeli na Encyclopædia Britannica